Kongsberg Aviation Maintenance Services

Kongsberg Aviation Maintenance Services AS (KAMS) er et norsk selskap som driver reparasjon og vedlikehold av blant annet fly og helikoptere, flymotorer, flyinstrumenter, aggregater, radarer og radio-, tele- og datautstyr. Selskapet holder til på Kjeller flyplass i Lillestrøm kommune.

 Historikk 

Aerospace Industrial Maintenance Norway AS (kortnavn: AIM Norway) var et norsk statsaksjeselskap som var eiet av Forsvarsdepartementet. AIM Norway ble opprettet 15. desember 2011 ved at Luftforsvarets Hovedverksted Kjeller ble omdannet til statsforetak.Markerte at Luftforsvarets hovedverksted Kjeller blir statsforetak 

AIM Norway drev med reparasjon og vedlikehold av blant annet fly og helikoptere, flymotorer, flyinstrumenter, aggregater, radarer og radio-, tele- og datautstyr. Hovedkunden var Forsvaret, og de største oppdragene var knyttet til vedlikehold og modifikasjoner av F-16 og Sea King. Selskapet hadde som mål å være i stand til å konkurrere seg til og kunne påta seg større vedlikeholdsoppdrag for blant annet leverandørene av materiell til kampflyet Lockheed Martin F-35 Lightning II, marinehelikopteret NH90 og redningshelikopteret AW101.

Foretaket hadde omkring 470 ansatte og holdt til ved Kjeller flystasjon nord for Lillestrøm.

I desember 2014 inngikk AIM Norway intensjonsavtale med Pratt & Whitney som én av tre bedrifter som ville kunne utføre vedlikehold på motorene til F35-jagerflyene.Pratt & Whitney Signs F135 Depot Activation Contract with AIM Norway

I februar 2015 streiket de ansatte i AIM Norway, med den konsekvens at Luftforsvarets redningshelikoptre ble stående på bakken.Streik rammer Forsvaret

I november 2015 igangsatte Forsvarsdepartementet en prosess for å omdanne AIM Norway fra statsforetak til aksjeselskap.Prosess for å omdanne AIM Norway SF til aksjeselskap Erna Solbergs regjering fremmet i mars 2016 forslag for Stortinget om å omdanne selskapet og til endring i statlig eierandel.Statsråd 18. mars 2016Prop. 79 LS (2015–2016) Selskapet ble aksjeselskap fra 1. august 2016.Lovvedtak

I 2016 kjøpte selskapet Pratt & Whitney Belgium Engine Center av den amerikanske flymotorfabrikanten Pratt & Whitney.AIM Norway kjøper opp europeisk forsvarsbedriftNorsk forsvarsbedrift blir milliardbutikk

I desember 2018 besluttet Forsvarsdepartementet å selge AIM Norway til Kongsberg Defence & Aerospace. I forbindelse med dette oppkjøpet fikk selskapet nytt navn, Kongsberg Aviation Maintenance Services (KAMS).

Referanser

Eksterne lenker


Kategori:Forsvarsindustriselskaper
Kategori:Selskaper etablert i 2011